joelniklaus/EU_Wikipedias huggingface dataset:
Chris Ford

Christopher Joseph Ford (s. 11. tammikuuta 1949 Atlantic City) on yhdysvaltalainen entinen koripalloilija ja koripallovalmentaja.

Ura 
Ford pelasi yliopistokoripalloa Villanovan yliopistossa neljän kauden ajan. Vuonna 1972 hän osallistui NBA:n varaustilaisuuteen, jossa Detroit Pistons varasi hänet tilaisuuden seitsemäntenätoista pelaajana. Ford edusti seuraa kuusi kautta ja aloitti vielä kauden 1978–1979 Pistonsissa, mutta siirtyi kolmen ottelun jälkeen Boston Celticsiin. Kausi oli tilastollisesti hänen parhaansa, sillä hän teki 15,6 pistettä ottelua kohden. Ford voitti seuran paidassa ainoan NBA-mestaruutensa kaudella 1980–1981. Hän päätti NBA-uransa vuonna 1982.

Pelaajauransa jälkeen hän toimi valmentajana. Vuodet 1990–1995 hän valmensi Boston Celticsia ja vuodet 1996–1998 Milwaukee Bucksia. Vuosina 1998–2000 Ford toimi Los Angeles Clippersin päävalmentajana. Lisäksi hän valmenti Philadelphia 76ersia.

Lähteet

Aiheesta muualla 
Basketball-Referencen pelaajaprofiili 

Yhdysvaltalaiset koripalloilijat
Yhdysvaltalaiset koripallovalmentajat
Vuonna 1949 syntyneet
Elävät henkilöt
Rauman maauimala

Rauman maauimala on Raumalla Otanlahden kaupunginosassa sijaitseva maauimala. Vuonna 1955 valmistuneen maauimalan on suunnitellut arkkitehti Ilmari Niemeläinen. Rauman maauimalassa on yksi vesijohtovedellä täytetty allas hyppytorneineen ja katsomoineen.

Vuosikymmenten saatossa Rauman maauimala on päässyt rapistumaan pahoin ja vuonna 2002 maauimala päätettiin purkaa. Päätös kuitenkin peruttiin myöhemmin ja nykyään maauimalan kunnostamisen puolesta on syntynyt kansanliike. Rauman maauimala oli vuonna 2011 mukana Ylen Suojele minua! -ohjelmasarjassa. Samana vuonna tehdyn Fåfängan niemen rakennuskannan inventoinnissa uimala luokiteltiin korkeimpaan A-luokkaan, eli se on kulttuuri- ja rakennushistoriallisesti, rakennustaiteellisesti, maisemallisesti sekä säilyneisyyden kannalta arvokas.

Lähteet 

Maauimalat
Rauman rakennukset ja rakennelmat
Eekku Aromaa

Eekku Aromaa (ent. Eeva-Maija, s. 14. elokuuta 1981) on suomalainen poliitikko. Hän työskentelee Naisasialiitto Unionin pääsihteerinä. Hän työskenteli rauhanjärjestö Sadankomitean pääsihteerinä 2008-2014. Aikaisemmin Aromaa on työskennellyt Vihreiden nuorten ja opiskelijoiden liiton pääsihteerinä 2006-2007 ja Animalia järjestösihteerinä 2001-2002.

Aromaa oli vuoden 2007 YK-nuorisodelegaatti. Hän on ollut pitkään partiossa ja edustanut maailman partiolaisia muun muassa YK:n sosiaalisen kehityksen komiteassa. Hän on edustanut Suomea myös asekauppasopimusneuvotteluissa YK:ssa.

Aromaa on ollut vihreiden puoluevaltuuskunnan jäsen 2009–2011 ja 2017-2019 ja varajäsen 2003–2005 ja 2007–2009. Hän on puolueen kehityspoliittisen työryhmän puheenjohtaja 2012–2013. Aiemmin hän on ollut jäsenenä turvallisuuspoliittisessa, perustulo-, sosiaaliturvan uudistus-, tasa-arvo- ja eläintyöryhmissä.

Aromaa on ollut vihreiden ehdokkaana Uudellamaalla eduskuntavaaleissa 2003 ja Espoossa kunnallisvaaleissa 2004 ja Helsingissä kunnallisvaaleissa 2012. Hän on ollut Espoon tasa-arvotoimikunnan puheenjohtaja ja nuorisolautakunnan jäsen. Hän on työskennellyt Espoon Vihreiden kunnallisvaalipäällikkönä. Aromaa on UMO-säätiön hallituksen jäsen 2012-2017. Hän on myös Kallion seurakuntaneuvoston ja Helsingin seurakuntayhtymän yhteisen kirkkovaltuuston jäsen 2011-2014.

Aromaa on ollut Demon vapaaehtoisena Nepalissa. Hän on myös Kansalaisjärjestöjen konfliktienehkäisyverkoston ohjausryhmän jäsen ja Maanpuolustustiedotuksen suunnittelukunnan jäsen (2011–2014). Kaudella 2014–2017 Aromaa on Yhteiskunta-alan korkeakoulutettujen liittovaltuuston jäsen.

Aromaa on valmistunut yhteiskuntatieteiden maisteriksi Jyväskylän yliopistosta pääaineenaan yhteiskuntapolitiikka.

Teokset

Lähteet

Aiheesta muualla
 Eekku Aromaan blogi Fifissä 

Vihreän liiton poliitikot
Suomalaiset kansalaisaktivistit
Suomalaiset pasifistit
Suomalaiset järjestöjohtajat
Vuonna 1981 syntyneet
Elävät henkilöt
Theodor Bruun

Theodor Bruun (18. toukokuuta 1821 Hamina – 3. syyskuuta 1888 Vehkalahti) oli suomalainen vapaaherra ja Suomen ministerivaltiosihteeri vuosina 1881–1888.

Thoeodor Bruun oli haminalaisen Bruunin kauppiassuvun neljättä sukupolvea. Hänen isänsä oli kauppaneuvos Anthon Bruun ja äitinsä Jacobina Catharina Stewen. Bruun valmistui ylioppilaaksi Pietarissa 1839 ja opiskeli sen jälkeen yliopistossa oikeustieteitä. Hän valmistui lakitieteen kandidaatiksi ja toimi vuosina 1844–1859 keisarin kansliassa eriasteisissa viroissa. Vuonna 1872 hänet ylennettiin kanslian toisen osaston päällikön apulaiseksi, jota virkaa hän hoiti vuoteen 1881 saakka. Vuonna 1881 Bruun nimitettiin Aleksanteri III:n valtaannousun myötä Suomen ministerivaltiosihteeriksi ja Keisarillisen Aleksanterin-Yliopiston vt. kansleriksi.

Bruun nautti venäläisessä virkakunnassa huomattavaa arvostusta, mutta hän ei ilmeisesti koskaan täysin sisäistänyt Suomen valtio-oikeudellista asemaa. Venäläisestä ajattelutavastaan huolimatta Bruun nosti esiin tarpeen Suomen perustuslakien kodifikaatiosta. Valtiollisten virkatoimiensa ohella Bruun osallistui aatelissäädyn edustajana valtiopäiville 1863–1864 ja 1877–1878. 

Ministerivaltiosihteerinä Bruun päätyi tasapainoilemaan Suomen ja Venäjän intressien välillä. Hänen vallitseviin tosiasioihin mukautuva reaalipoliittinen linjansa herätti kuitenkin epäluuloja ja tyytymättömyyttä sekä suomalaisten että venäläisten keskuudessa. Häntä pidettiin Suomessa venäläismielisenä.

Bruun sai todellisen valtioneuvoksen arvon vuonna 1860 ja hänet aateloitiin vuonna 1863. Salaneuvos hänestä tuli vuonna 1868. Vuonna 1883 hän sai vapaaherran arvon ja vuonna 1885 todellisen salaneuvoksen arvon. Bruunin hautamuistomerkki on Haminan Hietakylän hautausmaan eteläosassa.

Theodor Bruunin ja Maria von Fockin poika oli isänsä kaima, virka- ja valtiopäivämies Theodor Bruun.

Lähteet
 Uppslagsverket Finland. Viitattu 23.4.2017.
 
 Helsingin yliopisto, virkamiesmatrikkeli 1640–1917, nimet A–G.
 Esko Kouvo: Lyhyt katsaus Poitsilan historiaan. Google Sites. Viitattu 23.4.2017.

Viitteet

Suomen ministerivaltiosihteerit
Suomalaiset aateliset
Suomen suuriruhtinaskunnan aatelissäädyn valtiopäivämiehet
Vuonna 1821 syntyneet
Vuonna 1888 kuolleet
Boheemi elää

Boheemi elää on näyttelijä Matti Pellonpäästä kertova dokumenttielokuva. Sen ohjasi Janne Kuusi ja sen maailman ensi-ilta pidettiin Helsingissä 26. tammikuuta 2011. 

Siinä kuullaan ystävien ja työtovereiden tarinoita Pellonpäästä ja esitetään runsaasti näytteitä Pellonpään elokuvista ja tv-ohjelmista.

Dokumentin ensi-ilta järjestettiin Maxim-teatterissa DocPoint-festivaalin ohjelmistossa. TV-ensi-ilta oli Pellonpään 60-vuotissyntymäpäivän tuntumassa 26. maaliskuuta 2011 Yle Teema -kanavalla.

Dokumentti esitettiin myös Tampereen elokuvajuhlilla, Viitasaaren Elokuvaviikoilla, Sodankylän filmifestivaaleilla, Tuusulan Taiteiden Yössä, Rauman Blue Sea -filmifestivaaleilla, Nurmeksen elokuvajuhlilla ja Saarijärven elokuvaviikoilla sekä isossa kansainvälisessä kulttuuritapahtumassa New Yorkin MoMassa.

Elokuva palkittiin vuonna 2011 Prix Italian musiikki- ja taidedokumenttien sarjassa.

Elokuvan soundtrack-albumi "Bohemian Eyes – Boheemi elää" julkaistiin 28.3.2011, jolloin Pellonpään syntymästä tuli kuluneeksi 60 vuotta.

Lähteet

Aiheesta muualla 
 
 
 
 

Matti Pellonpää
Suomalaiset dokumenttielokuvat
Vuoden 2011 dokumenttielokuvat
Janne Kuusen ohjaamat elokuvat
Vaara kulkee kiskoilla

Vaara kulkee kiskoilla on vuonna 2002 ensi-iltansa saanut yhdysvaltalainen toimintaelokuva. Elokuvan on ohjannut Bob Misiorowski ja käsikirjoittanut Jace Anderson yhdessä Adam Gieraschin kanssa. Pääosassa esiintyvät Jean-Claude Van Damme, Tomas Arana ja Laura Harring. Yhdysvalloissa ja suurilta osin Euroopassa elokuva julkaistiin suoraan DVD:lle.

Juoni
Galina Konstantin varastaa Slovakian hallitukselta tappavan viruksen ja agentti Jacques Kristoff saa tehtäväkseen varmistaa, että nainen pääsee turvallisesti rajan yli Saksaan. Kristoff ei kuitenkaan tiedä mitä nainen kuljettaa mukanaan, ennen kuin Mason Cole ja hänen ryhmänsä kaappaavat junan uhaten matkustajia elleivät he löydä Galinaa ja hänen hallussaan olevaa virusta.

Rooleissa

Kuvauspaikat
Elokuva kuvattiin Bulgarian Bolševikissa ja Sofiassa.

Lähteet

Aiheesta muualla
 Leffatykin arvostelu

Vuoden 2002 yhdysvaltalaiset elokuvat
Yhdysvaltalaiset toimintaelokuvat
Frozen in Time


Frozen in Time on death metal -yhtye Obituaryn vuonna 2005 julkaistu comeback-albumi. Se oli heidän ensimmäinen albuminsa kahdeksaan vuoteen sitten vuoden 1997 albumin Back from the Dead.

Pitkäaikainen avustaja Scott Burns yhdistyi tilapäisesti bändin kanssa ja hänestä tuli Frozen in Time -albumin tuottaja. Hän oli viimeksi tuottanut Obituaryn vuoden 1994 albumin World Demise. Frozen in Time oli myös viimeinen albumi jossa hän teki bändin kanssa yhteistyötä.

Kappaleet

Kokoonpano 
 John Tardy – laulu
 Allen West – kitarat
 Trevor Peres – kitarat
 Frank Watkins – basso
 Donald Tardy – rummut

Arvostelut 
 AllMusic:

Lähteet

Aiheesta muualla 
 Frozen in Time discogs.com -sivustolla

Obituaryn albumit
Vuoden 2005 albumit
Aditya Chopra

Aditya Chopra (s. 21. toukokuuta 1971 Bombay, Maharashtra, Intia) on intialainen elokuvaohjaaja, -tuottaja ja -käsikirjoittaja, joka työskentelee hindinkielisessä elokuvateollisuudessa. Hän on ohjannut neljä elokuvaa: Dilwale Dulhania Le Jayenge (1995), Mohabbatein (2000), Rab Ne Bana Di Jodi (2008) ja Befikre (2016). Hän on tuottanut menestyselokuvia kuten Dhoom (2004), Veer-Zaara (2004), Bunty Aur Babli (2005), Fanaa (2006), Dhoom 2 (2006), Chak De! India (2007), Ek Tha Tiger (2012), Jab Tak Hai Jaan (2012), Dhoom 3 (2013), Sultan (2016) ja Tiger Zinda Hai (2017). Chopra on elokuvantekijä Yash Chopran poika ja Uday Chopran veli.

Yksityiselämä 
Chopra meni naimisiin näyttelijä Rani Mukerjin kanssa Italiassa 21. huhtikuuta 2014. Heidän tyttärensä syntyi joulukuussa 2015.

Lähteet

Aiheesta muualla 
 
 

Intialaiset elokuvaohjaajat
Intialaiset elokuvatuottajat
Intialaiset elokuvakäsikirjoittajat
Vuonna 1971 syntyneet
Elävät henkilöt
Hulluruohot

Hulluruohot (Datura) ovat koisokasveihin kuuluva myrkyllinen kasvisuku. Hulluruohoja käytetään niiden myrkyllisyydestä huolimatta päihteinä ja lääkkeinä. Suvun kasvit ovat Suomessa laillisia.

Okahulluruoho eli hulluruoho (Datura stramonium) kasvaa Suomessa harvinaisena esimerkiksi puutarhakasvina ja villiintyneissä puutarhoissa. Se kuitenkin menestyy hyvin ja lisääntyy itsestään.

Suvun tieteellinen nimi Datura perustuu hulluruohon hindinkieliseen nimitykseen धतूरा dhatūra ja pohjimmiltaan sanskritin sanaan धत्तूर dhattūra (karkeasti suomennettuna ’valkoinen piikkiomena’).

Lajeja ja muunnoksia 
 Datura discolor
 Datura ferox - tuimahulluruoho
 Datura inoxia – nukkahulluruoho
 Datura kymatocarpa
 Datura leichhardtii
 Datura metel – tuoksuhulluruoho
 Datura quercifolia
 Datura reburra
 Datura stramonium – okahulluruoho
 Datura stramonium var. stramonium – valko-okahulluruoho
 Datura stramonium var. tatula – ruso-okahulluruoho
 Datura wrightii

Myrkyllisyys 
Hulluruohot sisältävät myrkyllisiä antikolinergisia tropaanialkaloideja kuten skopolamiinia, hyoskyamiinia ja atropiinia.

Kasveista voidaan myös erotella kemiallisesti skopolamiini, jota käytetään tyrmäystippoina ja deittiraiskaushuumeena. Skopolamiinia käytetään myös lääkkeenä: esimerkiksi lääkelaastareissa, joita käytetään ehkäisemään voimakasta matkapahoinvointia tai merisairautta, jos yleisemmin käytetyt lääkkeet kuten syklitsiini, eivät tehoa.

Päihdekäyttö 
Päihteenä hulluruohot ovat deliriantteja, joskin niiden päihdekäyttö voi olla hyvinkin vaarallista ja johtaa jopa kuolemaan. Hulluruohon myrkyllisyys riippuu kasvin iästä, kasvupaikasta, kasvin osista ja kasvupaikan sääolosuhteista, mistä johtuen päihdekäytössä ”sopivan annoksen” määrittäminen on käytännössä mahdollista vain laboratorio-olosuhteissa.

Kirjailija-antropologi Carlos Castaneda väittää kirjoissaan käyttäneensä hallusinogeenistä Datura inoxia -nimistä lajia Meksikossa opettajansa ”Don Juanin” opastuksella 1960-luvulla. Lajinmäärityksestä on tosin epävarmuutta.

Useimmiten hulluruoho aiheuttaa käyttäjälleen hallusinaatioita, joita kasvia käyttäneet kuvaavat yleensä erittäin epämiellyttäviksi, pelottaviksi ja todentuntuisiksi.

Katso myös 
 hullukaalit (Hyoscyamus)

Lähteet

Aiheesta muualla 
 Laji.fi: Hulluruohot (Datura)
 Kassu - Kasvien suomenkieliset nimet: Hulluruohot (Datura)
 Funet: Hulluruohot (Datura)
 Den virtuella floran: Datura 
 ITIS: Datura 
 United States Department of Agriculture (USDA): Datura 
 Flora of China: Datura 
 Plant List: Datura 
 Pherobase: Floral volatiles of Genus Datura
Ylinampa

Ylinampa on kylä Rovaniemellä. Se sijaitsee Sodankyläntien varrella noin 50 kilometrin päässä kaupungista. Kylän palveluihin kuuluvat Ylinamman koulu sekä päivittäistavarakauppa.

Kirjallisuutta
Dannberg, Eino (toim.): Nammankylien historiikki : Alanampa, Ylinampa, Tiainen ja Niesi. Nammankylän Nuorisoseura ry, 1994. ISBN 951-97053-2-5. 

Rovaniemen kylät
Lindsey Durlacher

Lindsey Durlacher (14. syyskuuta 1974 Evanston, Illinois – 4. kesäkuuta 2011 Denver, Colorado) oli yhdysvaltalainen kreikkalais-roomalaisen tyylin painija.

Durlacherin painiuran huipennus oli Guangzhoun MM-kilpailuissa 2006 saavutettu sarjan 55 kg pronssimitali. Kyseisessä turnauksessa Durlacher hävisi välieränsä iranilaiselle Hamid Soryan Reihanpourille, mutta voitti pronssiottelussa bulgarialaisen Venelin Venkovin. Vuoden 2007 MM-kilpailuissa Durlacher oli saman sarjan viides. Pan-Amerikan kisoista hän saavutti sarjan 60 kg hopeaa vuonna 2007 ja Pan-Amerikan mestaruuskilpailuista sarjassa 55 kg kaksi hopeaa ja pronssin.

Durlacher menehtyi nukkuessaan 36 vuoden ikäisenä aikaisin lauantaiaamuna 4. kesäkuuta 2011. Hän oli pari päivää aikaisemmin ollut leikkauksessa. Saman vuoden helmikuussa häneltä oli murtunut rintalasta moottorikelkkaonnettomuudessa. Kuolinsyytä ei ole kerrottu julkisuuteen.

Lähteet 
 Profiili foldeak.com:in painitietokannassa 
 Profiili FILA:n sivustolla 
 Profiili  themat.com

Viitteet 

Yhdysvaltalaiset kreikkalais-roomalaisen tyylin painijat
Vuonna 1974 syntyneet
Vuonna 2011 kuolleet
Maurice Garrel

Maurice Garrel (24. helmikuuta 1923 Saint-Servais, Isère, Ranska – 4. kesäkuuta 2011 Pariisi, Ranska) oli ranskalainen elokuvanäyttelijä. 

Garrel näytteli yli sadassa elokuvassa ja oli ehdolla César-palkinnon saajaksi parhaana sivuosanäyttelijänä kahdesti: 1991 elokuvasta La Discrète (1990) ja 2005 elokuvasta Rois et reine (2004).

Garrelin pojista Thierry Garrel on tuottaja ja Philippe Garrel on ohjaaja, lapsenlapset Louis Garrel ja Esther Garrel ovat näyttelijöitä.

Suomessa hänen elokuvistaan on esitetty seuraavat: Tunteeton sydän, (Un Coeur en hiver 1992), Terroristiryhmä Nada (Nada 1974), Perijä (1973), Menolippu 1971, Timanttikettu (1968), Pehmeä iho (1964), Naisen, naisen takia (1963), Päivä ja tunti (1963), Kohtalokas sunnuntai (1962), Taistelu saarella (1962) ja Murha jouluyönä (1962).

Lähteet

Ranskalaiset näyttelijät
Vuonna 1923 syntyneet
Vuonna 2011 kuolleet
Encore (muusikko)

Encore, oik. Sabine Ohmes (s. 12. elokuuta 1974) on saksalainen laulaja. Hän esiintyy vain ranskaksi. Ohmes otti taiteilijanimensä käyttöön debytoituaan vokalistina Sash!'n kappaleella Encore Une Fois. Se nousi sijalle 2 Britannian singlelistalla. Sooloartistina hän saavutti edellämainitulla listalla sijoituksen 12 kappaleella Le Disc Jockey. Myöhemmin on julkaistu myös single Le Paradis. Kummatkin on kirjoittanut Sash!'n tuottajakaksikko Ralf Kappmeier ja Thomas Lüdke.

Encore on laulanut myös Sash!'n kappaleella Le Soleil Noir joka löytyy Sash!'n kolmannelta albumilta Trilenium. Encore on myöhemmin esittänyt kappaleesta oman versionsa mikä ei menestynyt.

Saksalaiset laulajat
Vuonna 1974 syntyneet
Elävät henkilöt
Salattu teinielämä

Salattu teinielämä () on Brenda Hamptonin luoma yhdysvaltalainen nuortensarja, jota tehtiin yhteensä viisi tuotantokautta vuosina 2008–2013. Yhdysvalloissa sarjaa esitettiin ABC Family -kanavalla ja Suomessa Nelosella. Sarjan pääosia näyttelivät Shailene Woodley, Ken Baumann ja Daren Kagasoff.

Lähteet

Aiheesta muualla 
 

Nuortensarjat
Yhdysvaltalaiset televisiosarjat
2000-vuosikymmenen televisiosarjat
2010-luvun televisiosarjat
Jyrki Heino

Jyrki Heino (s. 12. lokakuuta 1958 Rauma) on Turun yliopiston biokemian professori. Vuodesta 2004 Heino on myös toiminut BioCity Turku -biokeskuksen tieteellisenä johtajana.

Tieteellinen ura 

Jyrki Heino on tutkinut erityisesti integriinien eli solujen tarttumisreseptorien toimintaa. Turun yliopiston lisäksi hän on työskennellyt tutkijana ulkomailla Massachusettsin yliopistossa ja New Yorkin Sloan-Kettering Cancer Centerissä. Heino on ollut vuodesta 2011 Suomalaisen Tiedeakatemian jäsen..

Kirjallinen ura 

Heino on julkaissut professori Matti Vuennon kanssa oppikirjoja biokemian, solubiologian ja nanoteknologian aloilta. 

Vuonna 2012 Heino julkaisi rikosromaanin Kellari, jossa ratkotaan murhamysteeriä 1700-luvun lopun Turussa. Päähenkilönä on aktiivipalvelusta vetäytynyt luutnantti Carl Wennehielm. Sama päähenkilö esiintyy myös vuonna 2014 ilmestyneessä teoksessa Kello, missä tutkitaan kadonneen henkilön arvoitusta. Uusi teos, missä seikkailevat samat henkilöt, ilmestyi vuonna 2016.

Julkaisut

Kaunokirjalliset teokset

Lähteet 
 Kuka kukin on 2009, Otava 2008
 Vem och vad, Schildts 2008

Viitteet

Aiheesta muualla 
 BioCity Turun kotisivut 
 Turun yliopiston Biokemian ja elintarvikekemian laitoksen kotisivut

Turun yliopiston matemaattis-luonnontieteellisen tiedekunnan professorit
Vuonna 1958 syntyneet
Elävät henkilöt
Suomalaiset biokemistit
Suomalaiset rikoskirjailijat
Suomalaiset tietokirjailijat
Suomalaiset professorit
Makkabiadit

Makkabiadit () on Israelissa neljän vuoden välein järjestettävä kansainvälinen ja monilajinen urheilukilpailu, johon saavat osallistua kaikki maailman juutalaiset sekä lisäksi kaikki Israelin kansalaiset uskontoon katsomatta.

Makkabiadit järjestetään aina kesäolympialaisia seuraavana kesänä. Makkabiadit on yksi maailman viidestä suurimmasta urheilutapahtumasta osanottajien määrän mukaan laskettuna.

Heinäkuussa 2022 järjestettäviin, järjestyksessään 21. makkabiadeihin osallistuu noin 10 000 urheilijaa yli 60 maasta. Kilpailut kestävät runsaat kaksi viikkoa, ja kilpailutapahtumia on eri puolilla Israelia. Suurin joukkue Israelin jälkeen on Yhdysvalloilla, yli 1 400 urheilijaa.

Historia
Makkabiadit ovat saaneet nimensä muinaisen juutalaissoturi Juudas Makkabin mukaan. Ensimmäiset makkabiadit järjestettiin vuonna 1932 Palestiinan mandaattialueella. Kilpailu perustettiin, jotta juutalaiset urheilijat saisivat mahdollisuuden kilpailla huippu-urheilussa ilman syrjintää. Kilpailun toinen tarkoitus on juhlistaa juutalaisen nuorison urheilusaavutuksia. Kilpailun alkuvuosina moni kisoihin osallistunut juutalaisurheilija jäi maahan eikä palannut Eurooppaan, missä juutalaisten syrjintä oli pahenemassa. Nykyisinkin jopa viisi prosenttia osallistujista hakee Israelin kansalaisuutta kilpailujen jälkeen.

Luettelo kilpailuista
Alla olevien kisojen lisäksi makkabiaditalvikisat on järjestetty 1933 Puolassa ja 1936 Tšekkoslovakiassa.

Lähteet

Viitteet

Aiheesta muualla 

 Virallinen kotisivu 

Kansainväliset urheilukilpailut
Israelin urheilu
Juutalaisuus
Willy Halpern

Wilhelm ”Willy” Halpern (16. kesäkuuta 1893, Wien, Itävalta – tammikuu 1976, Queens, New York, Yhdysvallat) oli itävaltalainen jalkapallomaalivahti. Hän pelasi suurimman osan urastaan Hakoah Wienissä, mutta ennen siirtymistään Hakoahiin hän pelasi SK Neugrönschl Wienissä ja SC Romania Wienissä. Hän oli Hakoahin ensimmäinen maajoukkuepelaaja hänen pelattuaan kolme ottelua Itävallan maajoukkueessa 1917–18. Hän oli voittamassa Itävallan mestaruutta 1925.

Lähteet

Viitteet

Itävaltalaiset jalkapalloilijat
Heikki Reenpää

Heikki Reenpää (vuoteen 1935 Renqvist (19. tammikuuta 1896 Helsinki – 3. toukokuuta 1959) oli suomalainen kirjankustantaja ja professori. Hän oli kustannusosakeyhtiö Otavan apulaisjohtaja vuosina 1928–1938, toimitusjohtaja 1938–1956 ja johtokunnan puheenjohtana vuonna 1959. Reenpää sai professorin arvonimen vuonna 1956.

Reenpään isä oli Alvar Renqvist, hänen puolisonsa Karin o.s. Sylvin, ja hänen poikansa oli kirjankustantaja Heikki A. Reenpää.


Lähteet

Kirjallisuus

Viitteet

Kirjallisuutta
 

Suomalaiset kirjankustantajat
Suomalaiset yritysjohtajat
Suomalaiset professorin arvonimen saaneet
Vuonna 1896 syntyneet
Vuonna 1959 kuolleet
Polecats Are Go!

Polecats Are Go! on uuden aallon rockabilly-yhtye Polecatsin esikoisalbumi vuodelta 1981. Levy-yhtiö on Mercury Records ja taustalla on Phonogram Ltd.

Levyn on tuottanut Dave Edmunds, joka oli tuottamassa myös hieman aikaisemmin ilmestynyttä Stray Catsien esikoisalbumia. Kappaleen "Marie Celeste" on kuitenkin tuottanut Tony Visconti. Kappale lienee yhtyeen tunnusmelodia, sillä sanoituksessa mainitaan yhtye nimeltä. Albumilla äänittäjänä on toiminut Aldo Bocca.

Albumin ilmestyessä yhtye oli ollut toiminnassa noin kolme vuotta. Aikaisemmin yhtyeeltä oli ilmestynyt single Rockabilly Guy Nervous-merkillä. Kappaleesta on uusi ja erityylinen versio tällä levyllä. Tältä albumilta on myös julkaistu hittisinglenä versio David Bowien kappaleesta "John, I'm Only Dancing". Muista kappaleista voisi mainita Dale Hawkins -klassikon "Little Pig" ja kappaleen "Big Green Car", josta The Zantees oli julkaissut oman versionsa vuotta aikaisemmalla albumillaan Out for Kicks.

Levykannen on suunnitellut Malcolm Garrett ASSORTED iMaGes -yhtiöstä.

Kiitoksissa on mainittu muun muassa Barry Murfet, Roger Ames sekä Robin Scott tämän kontrabassosta.

LP-levyjä on valmistettu Suomessa ja kannen on tällöin tehnyt Helsingin Paino Oy.

Kappaleet 

 Sivu 1 

 "How High the Moon" (Lewis / Hamilton)
 "Red, Ready, Amber" (Worman / Bloomberg)
 "Don’t Cry Baby" (Boorer)
 "Marie Celeste" (Worman / Bloomberg / Boorer / Rooney)
 "Black Magic" (Miller / Trahan)
 "Don’t Push" (Deal / Sixman)
 "We Say Yeah!" (Marvin / Welch)

Julkaisijat ovat 1. Chappell Music Ltd.; 4. Nervous Music; 6. Rockin Music; 7. EMI Film & Theatre Music Ltd. / EMI Music; 2., 3., 5. Copyright Control.

 Sivu 2 

 "Little Pig" (Mathis / Kilgore)
 "Running Back" (Boorer)
 "Big Green Car" (Allen / Howard / Boladian)
 "Rockabilly Guy" (Bloomberg)
 "Baby Doll" (Boorer / Rooney)
 "All Night Long" (Rooney)
 "John, I'm Only Dancing" (Bowie)

Julkaisijat ovat: 1. Tristan Music Ltd.; 3. Burlington Music Ltd.; 4. Nervous Music; 6. BTW Music MCPS; 7. Mainman / Crysalis / Bewley Bros Ltd.; 2., 5. Copyright Control.

Vaihtoehtoisina kappaleiden niminä on käytetty muotoja "We Say Yeah" sekä "John I'm Only Dancing".

Polecats 

 Boz Boorer – soolokitara, laulu, piano, saksofoni
 Neil Rooney – rummut, taustalaulu
 Tim Worman– laulusolisti, kitara
 Phil Blomberg – pystybasso, laulu

Levykannen kuvassa yhtyeen jäsenet ovat tässä järjestyksessä vasemmalta oikealle.

Lähteet 

 LP-levy Polecats Are Go! (Mercury 6359 057, 1981)

 

Vuoden 1981 esikoisalbumit
Brittiläiset rockalbumit
Evelyn Marsden

Evelyn Marsden (myöhemmin Evelyn James; 15. lokakuuta 1883 Stockyard Creek, Etelä-Australia – 30. elokuuta 1938 Sydney, Uusi Etelä-Wales, Australia) oli ainoa RMS Titanicilla mukana ollut australialainen nainen, joka selviytyi onnettomuudesta. Marsden toimi laivalla stuerttina ja hoitajana ensimmäisen luokan matkustajille. Hän pelastui yhdessä Mary Sloanin kanssa pelastusveneeseen 16. Myöhemmin Sloan lähetti siskolleen kirjeen, jossa hän kertoi, että hänet ja Marsden vietiin tri Simpsonin huoneeseen juomaan viskiä ja vettä onnettomuuden aikana. Tämän jälkeen tri Simpson kiirehti pois eikä häntä nähty tämän jälkeen. Myös Marsdenin eno George Robinson oli mukana laivalla. 

Marsden työskenteli myös RMS Olympicillä ennen kuin hän siirtyi Titanicille. Onnettomuuden jälkeen Marsden palasi kotiinsa Australiaan. Marsden meni myöhemmin naimisiin tohtori William Abel Jamesin kanssa ja he muuttivat Wallaroohon, jossa asuivat 15 kuukautta ennen kuin muuttivat Bondiin, Sydneyyn. Evelyn kuoli vuonna 1938 yhdessä miehensä kanssa. Heidät haudattiin Waverley Cemeterylle Sydneyyn. Heidän hautansa pysyi merkitsemättömänä vuoteen 2000 saakka, kunnes hautakivi siirrettiin heidän hautansa kohdalle 5. lokakuuta.

Lähteet 

Titanicin matkustajat ja miehistö
Australialaiset henkilöt
Vuonna 1883 syntyneet
Vuonna 1938 kuolleet
Hannes Volotinen

Johannes (Hannes) Volotinen (15. elokuuta 1911 Ilomantsi – 20. toukokuuta 1980 Joensuu) oli suomalainen agrologi, maatalousaineiden opettaja ja vuosina 1970–1975 kansanedustaja, ensin Suomen maaseudun puolueen ja vuodesta 1972 Suomen kansan yhtenäisyyden puolueen eduskuntaryhmässä.

Volotinen valmistui agrologiksi Kurkijoen maatalousopistosta vuonna 1936 ja toimi Laatokan Karjalan maanviljelysseuran rajaseutukonsulenttina 1937–1939, Verkkoteollisuus oy:n Vaasan konttorin päällikkönä 1945, Pohjois-Karjalan maanviljelysseuran asutustoimikunnan raivausteknikkona ja asutusneuvojana 1946–1954. Sen jälkeen hänestä tuli maatalousaineiden va. opettaja, ensin Enoon ja Kiteelle 1955–1958, sitten vakituinen Kiteen kansalaiskouluun vuodesta 1960. Asutus- ja maatilatalousliiton piirisihteerinä hän työskenteli vuodesta 1962. Suomen kansan yhtenäisyyden puolueen puoluesihteeri Volotinen oli 1979–1980.

Lähteet 

Kansanedustajat
Suomen maaseudun puolueen poliitikot
Suomen kansan yhtenäisyyden puolueen poliitikot
Suomalaisten puolueiden puoluesihteerit
Kiteen kaupunginvaltuutetut
Pohjois-Karjalan vaalipiiri
Suomalaiset opettajat
Vuonna 1911 syntyneet
Vuonna 1980 kuolleet
Xecutioner’s Return


Xecutioner’s Return on amerikkalaisen death metal -yhtyeen Obituaryn seitsemäs studioalbumi, joka julkaistiin 27. elokuuta 2007. Albumin nimi on johdettu Obituaryn alkuperäisestä bändin nimestä joka oli Xecutioner. Se oli myös ensimmäinen albumi sitten Cause of Death -albumin joka levytettiin ilman kitaristi Allen Westiä.

Kappaleet

Kokoonpano 
 John Tardy – laulu
 Ralph Santolla – soolokitara
 Trevor Peres – rytmikitara
 Frank Watkins – basso
 Donald Tardy – rummut

Arvostelut 
 About.com: 
 AllMusic: 
 Blabbermouth:

Lähteet

Aiheesta muualla 
 Xecutioner’s Return discogs.com-sivustolla 

Obituaryn albumit
Vuoden 2007 albumit
Darkest Day

Darkest Day on Obituaryn kahdeksas studioalbumi, joka julkaistiin 30. kesäkuuta 2009. Se on yhtyeen viimeinen, jolla oli mukana pitkäaikainen basisti Franks Watkins. Albumin kansitaiteesta vastaa Andreas Marschall.

Kappaleet

Kokoonpano 
 John Tardy – laulu
 Ralph Santolla – kitarat
 Trevor Peres – kitarat
 Frank Watkins – basso
 Donald Tardy – rummut

Arvostelut 
 AllMusic:

Lähteet

Aiheesta muualla 
 Darkest Day discogs.com -sivustolla

Obituaryn albumit
Vuoden 2009 albumit
Pop-uskonto

Pop-uskonto on suomalaisen Neljä Ruusua -yhtyeen kuudes studioalbumi, joka julkaistiin lokakuussa 1993. Levyn on tuottanut yhtye itse, Pekka Witikka ja Tommi Lindell. Albumi nousi parhaimillaan Suomen virallisen albumilistan ensimmäiselle sijalle. Yhteensä listaviikkoja levylle kertyi 22. Albumi ylitti kultarajan julkaisuvuonnaan ja platinarajan kuusi vuotta myöhemmin. Levyä on myyty yhteensä yli 55 800 kappaletta.

”Kuka näkee” julkaistiin albumin ensimmäisenä singlenä, ja se nousi singlelistan sijalle 20, radiosoittolistan sijalle kolme ja Rumban 50 Hittiä -listan kärkeen. Kappaleeseen kuvattiin myös Aulis Moision ja Tommi Tikan ohjaama musiikkivideo. Toinen single ”Poplaulajan vapaapäivä” nousi sijalle kuusi radiolistalla sekä single- ja 50 Hittiä -listan toiselle sijalle. Kappaleen musiikkivideon ohjasivat jälleen Aulis Moisio ja Tommi Tikka. ”Idänprinsessa” nousi singlelistan sijalle seitsemän ja 50 Hittiä -listan sijalle 18. ”Meistä jokainen” julkaistiin albumin neljäntenä singlenä. Kappale ”Luen” nousi myös 50 Hittiä -listan sijalle 43.

Kappaleet 

Kaikki san. Ilkka Alanko, säv. Kode Koistinen sekä sov. Ilkka Alanko ja Kode Koistinen, ellei muuta mainittu.

Tekijät 

Neljä Ruusua
 Ilkka Alanko
 Kode Koistinen
 Lade Laakkonen
 Kämy Kämäräinen
Muut esiintyjät
 Erkki Hiltunen, Heikki Vehmanen, Jorma Katrama, Lauri Haapanen,Mikko Pesonen, Rauno Salminen, Seppo Rautasuo, Simo Rautasuo,Teodor Nicolau, Tuomas Ikonen – viulu
 Mauri Pietikäinen – alttoviulu
 Kari Lindstedt – sello

Tuotanto
 Pekka Witikka – tuotanto, äänitys, miksaus, koskettimet, ohjelmointi
 Tommi Lindell – tuotanto, koskettimet, ohjelmointi
 Dan Tigerstedt – äänitys
 Juha Laakso – äänitys
 T. T. Oksala – äänitys
 Pauli Saastamoinen – masterointi
 Jouko Lehtola – valokuvat
 Hannele E. Vanha-aho – ulkoasu
 Osmo Leppälä – ulkoasu, kansitaide

Lähteet 

Neljän Ruusun albumit
Vuoden 1993 albumit
Suomalaiset pop rock -albumit
Video Greatest Hits - HIStory

Video Greatest Hits - HIStory on Michael Jacksonin musiikkivideokokoelma, jonka Sony Music Video Enterprises julkaisi VHS:lle ja Laserdisc:lle vuonna 1995 ja DVD:lle vuonna 2001.

Kappalelista 
 "Brace Yourself" - 3:22
 "Billie Jean" (Thriller, January 1983) - 4:55
 Ohjannut: Steve Barron
 "The Way You Make Me Feel" (Full 9 minute version) (Bad, November 1987) - 9:23
 Ohjannut: Joe Pytka
 "Black or White" (Full "Panther" version) (Dangerous, October 1991) - 11:00
  Ohjannut: John Landis
 "Rock with You" (Off the Wall, November 1979) - 3:23
  Ohjannut: Bruce Gowers
 "Bad" (Full 18-minute version) (Bad, September 1987) - 16:14
  Ohjannut: Martin Scorsese
 "Thriller" (Thriller, December 1983) - 13:43
  Ohjannut: John Landis
 "Beat It" (Thriller, February 1983) - 4:56
  Ohjannut: Bob Giraldi
 "Remember the Time" (Dangerous, February 1992) - 9:17
  Ohjannut: John Singleton
 "Don't Stop 'til You Get Enough" (Off the Wall, July 1979) - 4:12
  Ohjannut:  Nick Saxton
 "Heal the World" (Dangerous, November 1992) - 6:25
  Ohjannut: Joe Pytka
 Credits ("Heal the World" Instrumental)

 Michael Jackson
 Musiikki-DVD:t
If You Had My Love

”If You Had My Love” on yhdysvaltalaisen laulajan Jennifer Lopezin esikoisalbumilta On the 6 ensimmäisenä julkaistu single. Rodney Jerkinsin, LaShawn Danielsin ja Cory Rooneyn kirjoittama single julkaistiin toukokuussa 1999 ja se sijoittui Yhdysvaltojen Billboard Hot 100 -listan kärkeen ja Britannian singlelistan sijalle neljä. ”If You Had My Love” -singleä myytiin Australiassa ja Yhdysvalloissa platinaa, ja Saksassa ja Ranskassa kultaa. Paul Hunterin ohjaama musiikkivideo kuvattiin huhtikuussa 1999 ja sillä oli neljä ehdokkuutta vuoden 1999 MTV Video Music Awards -tapahtumassa: ”Best Female Video”, ”Best Dance Video”, ”Best Pop Video” ja ”Best New Artist”.

Kappaleet

Lähteet 

Vuoden 1999 kappaleet
Jennifer Lopezin kappaleet
Suomen singlelistan ykköset
Saletisti natsaa

Saletisti natsaa MTV3:n Putous-viihdeohjelmassa mukana olleen Jussi Vatasen esittämän sketsihahmon Mr. Mallorcan musiikkialbumi, joka julkaistiin 8. kesäkuuta 2011. Albumia myytiin 6 000 kappaletta.

Kappaleet

Lähteet

Aiheesta muualla 
 Suosikki.fi 

Vuoden 2011 esikoisalbumit
Suomalaiset huumorialbumit
Peverilin linna

Peverilin linna on raunioitunut keskiaikainen linna Castletonin kylän lähettyvillä Derbyshiren kreivikunnassa. Domesday bookissa mainittu linna on nimetty perustajansa William Peverelin mukaan, jolla oli kuninkaan nimissä omistuksessaan maita Nottinghamshiressä ja Derbyshiressä. Sydäntornin rakensi kuningas Henrik II vuonna 1176.

1150-luvun puolivälistä lähtien linna toimi sotilaskäytön lisäksi Peak Forestin alueen hallinnollisena keskuksena

Lähteet

Viitteet

Aiheesta muualla 

Derbyshiren linnat
Englannin nähtävyydet
Al-Azharin yliopisto

Al-Azharin yliopisto on yli tuhat vuotta vanha oppilaitos Egyptin pääkaupungissa Kairossa. Se on perustettu noin vuonna 970 ja oli alkujaan madrassa. Al-Azharin yliopisto on maailman sunnimuslimien oppineisuuden ja arabiankielisen kirjallisuuden keskus.

Vuonna 1961 yliopiston ohjelmaan lisättiin esimerkiksi tekniikan ja lääketieteen tiedekunnat. Ne poikkeavat kuitenkin muiden yliopistojen samannimisistä tiedekunnista, sillä asioita tarkastellaan niissä sekä kokeellisesta että uskonnollisesta näkökulmasta.

Lähteet

Aiheesta muualla 

 

Kairon rakennukset ja rakennelmat
Egyptin yliopistot ja korkeakoulut
Seulonnan keskeiset artikkelit
Islamilaiset madrasat
Back from the Dead

Back from the Dead on vuonna 1997 julkaistu yhdysvaltalaisen death metal -yhtye Obituaryn albumi. Se oli yhtyeen viimeinen albumi ennen heidän kuuden vuoden taukoaan vuoteen 2003 asti. Back from the Dead oli ensimmäinen albumi, jota ei tuottanut yhtyeen pitkäaikainen avustaja Scott Burns. Jotkut albumin kopioista sisälsivät live-esiintymisiä ja animaatioita.

Kappaleet

Kokoonpano
 John Tardy – laulu
 Allen West – kitarat
 Trevor Peres – kitarat
 Frank Watkins – basso
 Donald Tardy – rummut

Obituaryn albumit
Vuoden 1997 albumit
Jussi Ridanpää

Jussi Tuomas Ridanpää (s. 1981) on suomalainen radio- ja televisioesiintyjä, sekä yrittäjä.

Tapahtumiin liittyvät työt
Ridanpään tapahtumapalveluita tuottava yritys myy konserttikiertueita, tarjoaa dj- sekä juontopalveluita ja toteuttaa klubeja ja festivaaleja.

TV- ja radiotyöt
Ridanpää on työskennellyt urallaan muun muassa TV2:n Voice Out! -musiikkiohjelman reportterina ja teki yhden tuotantokauden Neloselle ja Jimille Hurma-nimistä ohjelmaa Henna Pihlajan kanssa. Hurmassa Ridanpää kokeili extremelajeja suomalaisten julkisuuden henkilöiden kanssa. Hän muun muassa hyppäsi laskuvarjolla Jone Nikulan kanssa, seinäkiipeili Ville Virtasen (Darude) kanssa ja riippuliiti Jasper Pääkkösen kanssa.

Ridanpää on työskennellyt radio NRJ:n juontajana toukokuusta 2005. Sinä aikana hän on juontanut NRJ:n viikonloppua, NRJ:n iltapäivää, toiminut NRJ:n aamun kesätuuraajana ja tehnyt koko tämän ajan musiikkilistaohjelmaa NRJ Eurohot 30. Nykyisin Ridanpää tunnetaan juontajana iltaohjelmassa, jossa listataan NRJ:n 10 toivotuinta kappaletta ja toteutetaan kuuntelijoiden musiikkitoiveita. Marraskuussa 2013 hän aloitti Loop-radiokanavan uuden aamuohjelman "Loopin aamu" juontamisen. Marraskuun 2021 lopussa hän aloitti HitMix-radiokanavan aamuohjelman "HitMixin Heräämö" juontamisen juontajakollegansa Karoliina Tuomisen kanssa.

Muut tehtävät
Ridanpää on merkitty levy-yhtiö AXR:n syksyllä 2011 julkaiseman Party Boxxx – Vuoden Bilekokoelma – Rakkauden Kesä -levyn tuottajaksi ja toteuttajaksi. Lisäksi hän on tuottanut ja toteuttanut kesällä 2012 AXR levy-yhtiölle Summer Up 10-vuotisjuhlakokoelman.

Lähteet

Vuonna 1981 syntyneet
Elävät henkilöt
NRJ
Suomalaiset radiotoimittajat
Sibirjakovinsaari

Sibirjakovinsaari () on Venäjälle kuuluva asumaton saari Karanmeressä, Jeniseinlahden suulla. Saaren pinta-ala on 847 neliökilometriä, rantaviiva on 129,7 kilometriä pitkä ja saaren korkein paikka on 33 metrin korkeudella merenpinnasta.

Lähteet 

Karanmeri
Venäjän saaret
Krasnojarskin aluepiiri
Dundalk Bulls

Dundalk Bulls on jääkiekkojoukkue Dundalkista, Irlannista. Joukkue pelaa Irlannin pääsarjassa Irish Ice Hockey Leaguessa sekä vasta perustetussa Celtic Cup Leaguessa. Dundalk Bull on Irlannin jääkiekkosarjan hallitseva mestari.

Aiheesta muualla
Dundalk Bulls Official Website

Irlantilaiset jääkiekkoseurat
Dublinin urheilu
Axel Gustaf Mellin

Axel Gustaf Mellin (2. heinäkuuta 1775 Akaa – 19. maaliskuuta 1856 Helsinki) oli suomalainen vapaaherra ja oikeuslaitoksen virkamies.

Mellinin vanhemmat olivat tilanomistaja ja vapaaherra Berndt Johan Mellin ja Agneta Juliana von Knorring. Hän valmistui ylioppilaaksi Turussa vuonna 1788 ja suoritti tuomarin perustutkinnon vuonna 1792. Sen jälkeen Mellin toimi Turun hovioikeudessa auskultanttina ja notaarina ja sai varatuomarin arvon vuonna 1800. Seuraavina vuosikymmeninä hän jatkoi uraansa sekä Turun että Vaasan hovioikeudessa, mutta toimi samalla myös senaatin palveluksessa, ensin sen yleisenä esittelijäsihteerinä ja myöhemmin senaatin oikeusosaston varapuheenjohtajana lähes 25 vuoden ajan. Pitkän virkauransa aikana Mellin osallistui monien keskeisten valtiollisten kysymysten käsittelyyn niin senaatissa kuin sen työtä tukeneissa komiteoissa.

Mellin hankki omistukseensa Porvoon pitäjässä sijainneen Sannäsin kartanon ja rakennutti vuosina 1836–1837 vielä nykyäänkin jäljellä olevan kartanon päärakennuksen, jonka suunnittelijana oli Carl Ludvig Engel. Samaan aikaan uudistetun kartanon puiston suunnitteli puolestaan Paul Olsson, jonka muita töitä olivat muun muassa Hietaniemen hautausmaa Helsingissä ja Kultarannan puisto Luonnonmaalla.

Mellin toimi ritarihuoneen sihteerinä Porvoon valtiopäivillä 1809. Hän sai todellisen valtioneuvoksen arvonimen vuonna 1824 ja todellisen salaneuvoksen arvon vuonna 1854.

Lähteet
Mellin, Axel Gustaf (1775 – 1856) (Biografiakeskus)
Sannäsin Kartanon historia

Viitteet

Suomalaiset juristit
Suomalaiset virkamiehet
Suomalaiset aateliset
Suomalaiset senaattorit
Suomen suuriruhtinaskunnan aatelissäädyn valtiopäivämiehet
Porvoon valtiopäivät
Vuonna 1775 syntyneet
Vuonna 1856 kuolleet
Rakkautta

Rakkautta on Maria Jotunin nimellä Jotuni-Haggrén julkaisema toinen novellikokoelma vuodelta 1907. Se sai ilmestyessään paljon kritiikkiä ja sekä kirja että kirjailija leimattiin moraalittomiksi. Lisäksi kauhisteltiin, kuinka naisen sopi kirjoittaa "siveetöntä" tekstiä.

Jotuni kuvasi naisten elämää ja kohtaloita tavalla, jota ei tuohon aikaan katsottu hyväksi. Jotunin saama huomio kuitenkin näkyi kirjan suosiossa ja siitä otettiin pian toinen painos. Teos on käännetty ruotsiksi nimellä Man kallar det kärlek.

Lähteet

Suomalaiset novellikokoelmat
Vuoden 1907 kirjat
Maria Jotunin teokset
Crack the Skye

Crack the Skye on progressiivista metallia soittavan Mastodonin neljäs studioalbumi, joka julkaistiin vuonna 2009. Se sijoittui Yhdysvaltain virallisella albumilistalla sijalle 11. Sen julkaisi Reprise Records. 
Albumista on julkaistu myös vinyyliversio sekä CD:n ja DVD:n sisältävä paketti.

Levy on palkittu moneen otteeseen. Albumi on yhtyeen menestynein levy, myyden yli 200 000 kappaletta amerikassa. Suomessa albumi nousi virallisen albumilistan sijalle 6. Yhdysvalloissa se nousi Billboard 200 -listan sijalle 11.

Albumilta on kuvattu musiikkivideot kappaleista Oblivion ja Divinations. Vuonna 2011 yhtye julkaisi live-DVD:n "Live at the Aragon", joka sisältää mm. kokonaisuudessaan Crack The Skyen kappaleet ja elokuvan "Crack the Skye".

Mastodonin kolme edellistä albumia käsittelivät tulta, vettä ja maata. Crack the Skye ei ole konseptialbumi, mutta se käsittelee neljättä alkuelementtiä, eli ilmaa. Muuten albumi kertoo astraaliprojektiosta, mustasta magiasta ja rasputinista Moskovan Venäjässä. Kappale Crack the Skye on omistettu Brann Dailorin siskolle Skyelle, joka teki itsemurhan 14-vuotiaana.

Kappaleet 
 
 
 
 
 I. Usurper
 II. Escape
 III. Martyr
 IV. Spiral

Kokoonpano 
 Troy Sanders – laulu, basso, kosketinsoitin
 Brent Hinds – laulu, kitara, banjo
 Brann Dailor – rummut & lyömäsoittimet, laulu
 Bill Kelliher – kitara

Vierailevat muusikot 
 Scott Kelly (Neurosis) – laulu kappaleessa "Crack the Skye"

Arvostelut 
 Imperiumi.net: 
 Metacritic: 82/100
 AbsolutePunk: 88%
 Allmusic: 
 Pitchfork Media: 8.0/10
 Rolling Stone: 
 Soundi:

Aiheesta muualla

Lähteet 

Mastodonin albumit
Vuoden 2009 albumit
Arden

Arden on seuraavien henkilöiden sukunimi:

 Daphne Slater (o.s. Arden, s. 1941), brittiläinen pikajuoksija
 Don Arden (1926–2007), brittiläinen musiikkimanageri 
 Elizabeth Arden (1878–1966), kanadalainen kosmetiikka-alan yrittäjä
 Eve Arden (1908–1990), yhdysvaltalainen näyttelijä
 Jann Arden (s. 1962), kanadalainen laulaja ja lauluntekijä
 Jeremy Arden (s. 1964), brittiläinen säveltäjä
 John Arden (1930–2012), englantilainen näytelmäkirjailija

Muita merkityksiä 

 Arden International, Christian Hornerin perustama Formula 3000-talli
 Far Arden, suomalainen rockyhtyhe
Sa Dingding

Sa Dingding ()(s. 27. joulukuuta 1983) on kiinalainen laulaja ja lauluntekijä. Dingdingilla on Han-kiinalaiset ja mongolialaiset sukujuuret, ja hän laulaa kiinaksi, sanskritiksi, tiibetiksi ja kuvitteellisella kielellä. Hän myös soittaa kappaleissaan perinteisiä soittimia kuten guzhengia ja morin huuria.

Dingding syntyi nimellä Zhou Peng () Sisä-Mongoliassa, Kiinassa. Hänen isänsä oli Han-kiinalainen ja äiti mongolialainen. Sisä-Mongoliassa Dingding asui isoäitinsä luona ja tutustui etnisten vähemmistöjen musiikkiin. Hän kiinnostui myös buddhalaisuudesta ja alkoi opiskella itsenäisesti sanskritia ja tiibetiä. Myöhemmin hän muutti Pekingiin opiskelemaan musiikkia.

18-vuotiaana Dingding julkaisi syntymänimellään ensimmäisen albuminsa Dong Ba La. Vuonna 2006 kappale "Holy Incense" esiintyi Sherwood Hun elokuvassa Prince of the Himalayas.

Vuonna 2007 Dingding julkaisi albumin Alive, jota Universal levitti useissa maissa. Hongkongissa albumin ohella julkaistiin DVD, joka sisälsi musiikkivideoita, remixin kappaleesta "Alive" (万物生), tuotantomateriaalia ja kiinankielisen version kappaleesta "Mama Tian Na" (妈妈天那).

Vuonna 2008 Dingding voitti BBC Radio 3:n Aasian-Tyynenmeren alueen musiikkipalkinnon, ja pääsi esiintymään Royal Albert Hallissa eurooppalaiselle yleisölle. Samana vuonna hän myös julkaisi singlen Qin Shang. Vuoden 2008 Sichuanin maanjäristyksen jälkeen Dingding sävelsi Deep Forestin Eric Mouquetin kanssa kappaleen "Won't Be Long" kerätäksen varoja hätäapuun.

Dingdingin uusin albumi Harmony (天地合) julkaistiin tammikuussa 2010.

Diskografia
Albumit
 
 
 
 
 

Singlet

Lähteet

Aiheesta muualla
Sa Dingdingin virallinen blogi 
Sa Dingdingin viralliset englanninkieliset sivut 

Elävät henkilöt
Kiinalaiset laulajat
Vuonna 1983 syntyneet
Alexandra (Yhdistyneen kuningaskunnan kuningatar)

Kuningatar Alexandra (Alexandra Caroline Marie Charlotte Louise Julia; 1. joulukuuta 1844 Kööpenhamina, Tanska – 20. marraskuuta 1925) oli tanskalainen prinsessa, joka avioitui Ison-Britannian kruununperijän Walesin prinssi Edwardin kanssa vuonna 1863. Walesin prinsessa Alexandrasta tuli kuningatar hänen anoppinsa kuningatar Viktorian kuollessa 1901 ja prinssi Edwardin noustessa valtaistuimelle. Kuningatar Alexandra oli melko suosittu Yhdistyneessä kuningaskunnassa osin miehensä suosion takia ja osin oman hyväntekeväisyytensä ansiosta. 

Kuningatar Alexandrasta tuli leskikuningatar ja kuningataräiti vuonna 1910, jolloin hänen miehensä kuoli.

Kuningatar Alexandra oli Euroopan apeksi kutsutun Tanskan kuningas Kristian IX:n tytär, joten hän oli muun muassa Venäjän keisarinna Maria Fjodorovnan (Dagmar), Kreikan toisen kuninkaan Yrjön ja Tanskan kuningas Fredrikin sisar. Äitinsä Hessen-Kasselin Louisen kautta hän oli sukua muun muassa Suomen valitulle kuninkaalle Hessen-Kasselin Fredrik Kaarlelle, joka oli hänen serkkunsa.

Esivanhemmat

Lapset 

Kuningatar Alexandralla ja kuningas Edwardilla oli kuusi lasta:

Lähteet

Viitteet

Aiheesta muualla 

Yhdistyneen kuningaskunnan kuninkaalliset
Intian keisarinnat
Tanskan kuninkaalliset
Kuningataräidit
Vuonna 1844 syntyneet
Vuonna 1925 kuolleet
Aviva Stadium

Aviva Stadium on stadion Dublinissa, Irlannissa. Stadion avattiin 14. toukokuuta 2010 ja se toimii Irlannin rugby union -maajoukkueen ja jalkapallomaajoukkueen kotikenttänä. Kyseiset lajiliitot myös omistavat stadionin. Maaotteluiden ohella stadionilla on pelattu muun muassa Eurooppa-liigan finaali ja Nations Cup 2011.

Aviva Stadium rakennettiin samalle paikalle kuin entinen kansallisstadion Lansdowne Road, joka purettiin 2007. Stadionin rakentaminen maksoi noin 410 miljoonaa euroa. Stadionin nimioikeudet on myyty vakuutusyhtiö Avivalle 10 vuodeksi.

Aviva Stadiumille mahtuu 51 700 katsojaa.

Lähteet

Aiheesta muualla 

 Stadionin viralliset sivut

Jalkapallostadionit
Dublinin rakennukset ja rakennelmat
Dublinin urheilu
Love Kirjat

Love Kirjat oli vuonna 1977 perustettu suomalainen kirjankustantamo. Love Kirjoja pidetään ensimmäisenä suomalaisena riippumattomana pienkustantamona.

Kustantamon perusti viisi intohimoista kirjallisuuden harrastajaa, joista yksi oli Peter von Bagh. Sen innoittajana toimi levy-yhtiö Love Records. Love Kirjat julkaisi noin sata kirjaa. Pääosa Love Kirjojen kustantamista kirjoista oli ulkomaisten kirjailijoiden, muiden muassa William Shakespearen, Honore de Balzacin ja Jack Londonin teoksia. Kustantamo toimi noin 30 vuotta. 2000-luvulla WSOY julkaisi uusintapainoksia Love Kirjojen julkaisemista kirjoista ja myös uusia kirjoja käyttäen Love Kirjat -tuotemerkkiä.

Lähteet

Aiheesta muualla 

 Love Kirjat Kirjasampo.fi-palvelussa

Suomalaiset kirjankustantamot
Entiset suomalaiset yritykset
Heritage

Heritage on Opethin kymmenes studioalbumi, joka julkaistiin 14. syyskuuta 2011. Albumi nousi Suomen virallisen listan sijalle 2.

Tausta 
Opeth lähti juhlistamaan 20 vuoden taivaltaan maailmankiertueella, kun Watershedin julkaisusta oli kulunut jo lähes kaksi vuotta. Tämän kiertueen keikalta yhtye myös kuvasi toistaiseksi uusimman live-DVD:nsä. Tämän jälkeen, joulukuun alussa, yhtye ilmoitti menevänsä tulevan vuoden alusta studioon äänittämään kymmenettä studioalbumia. Toukokuun lopulla levyn nimi Heritage julkistettiin. Muutaman päivän päästä yhtye julkisti myös Travis Smithin tekemän kansitaiteen. Albumin äänitysten jälkeen jäsenten yhteinen päätös kosketinsoittaja Per Wiberg eroamisesta varmistui. Wiberg soittaa kuitenkin vielä tulevalla levyllä.

Uudelle levylle keulahahmo Mikael Åkerfeldt on kertonut, että albumilla ei kuulla yhtään aggressiivista ja death metalille ominaista murinalaulua, vaan se on Damnationin jälkeen toinen Opethin levy, jolla sitä ei kuulla. Se muistuttaa hänen sanojensa mukaan Damnationia. Sen soundit ovat aika pitkälle 70-luvulta.

Kappaleet

Bonuskappaleet

Kokoonpano 
 Mikael Åkerfeldt – laulu, kitara
 Fredrik Åkesson  – kitara
 Martin Mendez – basso
 Martin Axenrot – rummut
 Per Wilberg – kosketinsoittimet

Vierailevat muusikot 
 Alex Acuña – perkussio (kappale "Famine")
 Björn J:son Lindh – huilu (kappale "Famine")
 Joakim Svalberg – flyygeli (kappale "Heritage")

Arvostelut 
 Metacritic: 72/100
 AllMusic: 
 Imperiumi.net: 
 Kaaoszine: 9/10
 Pitchfork Media: 6.9/10
 Rolling Stone: 
 Soundi:

Lähteet 
 http://www.inferno.fi/blogi-opeth-heritage-ilm-20-9-4914/

Viitteet 

Vuoden 2011 albumit
Opethin albumit
Getawaycab

Getawaycab on suomalainen indierock-yhtye. Yhtye on esiintynyt 11 eri maassa, ja heidän musiikkiaan on julkaistu Suomessa, Englannissa ja Venäjällä.

Diskografia

Aiheesta muualla
 
 

Suomalaiset indie rock -yhtyeet
Post-rock-yhtyeet
Wilhelm Liebknecht

Wilhelm Martin Philipp Christian Ludwig Liebknecht (29. maaliskuuta 1826 Gießen – 7. elokuuta 1900 Charlottenburg) oli saksalainen sosiaalidemokraatti. Liebknecht oli yksi Saksan sosiaalidemokraattisen puolueen perustajista, yhdessä August Bebelin kanssa. Hänen poikansa Karl ja Theodor Liebknecht olivat myös poliitikkoja.

Aiheesta muualla

 Wilhelm Liebknechtin artikkeleita suomeksi, www.marxists.org 

Saksalaiset sosiaalidemokraattiset poliitikot
Saksan sosiaalidemokraattisen puolueen puheenjohtajat
Vuonna 1826 syntyneet
Vuonna 1900 kuolleet
Out of Nowhere (kappale)

”Out of Nowhere” on Johnny Greenin säveltämä ja Edward Heymanin sanoittama musiikkikappale vuodelta 1931.

Kappaleen nauhoitti ensimmäisenä Bing Crosby levy-yhtiö Brunswickille huhtikuussa 1931. Äänitteestä tuli Crosbyn ensimmäinen listaykköseksi noussut nauhoitus sooloartistina. Kappaletta käytettiin vuonna 1931 myös elokuvan Dude Ranch musiikkiraidalla. Myös Leo Reismanin orkesteri, laulajanaan Frank Munn, nousi kappaleella listoille sen julkaisemisvuonna.

Kappale on omistettu Greenin ensimmäiselle vaimolle, joka rohkaisi tätä aloittamaan musiikkiuran. Green oli valmistunut Harvardin yliopistosta ja työskenteli vuoden Wall Streetillä ennen ryhtymistään kokopäivätoimiseksi säveltäjäksi.

Kappale on erityisesti sointukulkunsa ansiosta suosittu improvisaatioväline jazzmusiikissa. Tenorisaksofonisti Coleman Hawkins teki vuonna 1937 Pariisissa nauhoituksen Benny Carterin ja Django Reinhardtin kanssa. Colemanin esityksen vaikutuksesta yksikään tenorisaksofoni ei nauhoittanut kappaletta kahdeksaan vuoteen. Kappaleen ovat levyttäneet myös Charlie Parker, Sonny Stitt, James Moody ja Lena Horne.

Sävellys ja sanat 

Kappaleen sointukulkua on käytetty useissa myöhemmissä sävellyksissä. Tadd Dameronin ”Casbah”, Fats Navarron ”Nostalgia”, Billy Taylorin ”Conversion” ja Lennie Tristanon ”317 East 32nd Street” perustuvat kaikki ”Out of Nowheren” sointuihin. Kappale on rakenteeltaan A-B1-A-B2 ja alun perin G-duurissa.

Sanoituksessa kertoja laulaa kiintymyksestä ”tyhjästä ilmestyneeseen” rakkaaseensa ja pohtii mitä tapahtuisi jos tämä lähtisi pois hänen luotaan. Lopussa kertoja laulaa jäävänsä odottamaan rakkaansa paluuta.

Lähteet 

Vuoden 1931 kappaleet
Johnny Greenin säveltämät kappaleet
Edward Heymanin sanoittamat kappaleet
Jazzstandardit